title: Meteorolochía
text: A meteorolochía (d'o griego μετεωρολογία) ye a sciencia que tracta de l'orache y d'os meteoros en l'atmosfera terrestre.
  
  Incluye o estudio d'as variacions diarias de l'atmosfera (meteorolochía sinoptica), o estudio d'as propiedatz electricas, opticas y atras de l'atmosfera (meteorolochía fisica), a variación d'os alazetz meteorolochicos amán d'a tierra en un aria chicota (micrometeorolochía), y ye una sciencia auxiliar d'a climatolochía. O estudio d'as capas más alteras de l'atmosfera (superiors a los 20 km u 25 km) embreca o emplego de tecnicas especials, y se clama aeronomía. O termin aerolochía s'aplica a lo estudio de l'atmosfera a qualsiquier altaria.
  
  Fenomenos atmosfericos 
  
  Bell fenomeno atmosferico ye nombrau en aragonés con lo sufixo -ada seguindo la radiz d'un verbo u un substantivo, lo que tamién ye extensible con lo sufixo -ida. Los fenomenos atmosfericos u meteoros se clasifican en:
   Aerios, como l'aire.
   Aquosos, como a plevia, a nieu y a piedra.
   Luminosos, como a aurora borial, l'arco de Sant Chuan y lo rolde de sol.
   Electricos, como lo rayo.
  
  A presión, a temperatura y a humidat son os factors climaticos alazetals en o estudio d'o clima y en a predicción d'o tiempo. A temperatura, chusmesa a muitas oscilacions, se troba condicionata, entre atros multiples factors, por a latitut y por l'altaria sobre o livel d'a mar.
  
  Veyer tamién
  
  Referencias
  
  Vinclos externos 
   Instituto Nacional de Meteorolochía d'Espanya.
   Servicio meteorolochico de Catalunya (en Catalán).
   Allmetsat - Alufradas y previsions metiorolochicas, imachens d'os satelites.
   geocities.com/silvia_larocca - "Meteorolochía a l'aduba de totz".
   Comunidat d'aficionaus a la meteorolochía.
   Previsions y imachens de satelite.
   O tiempo.
  
  Meteorolochía